යාපනය,කොඩිකාමම්,වෙල්ලාම්පොක්කඩි ප්‍රදේශයේදී ගැටුමකින් පුද්ගලයින් තිදෙනෙකු කැපුම් තුවාල ලබා රෝහල් ගත කර ඇති බව යාපනය, කොඩිකාමම් පොලිසිය පවසනවා.පොලිසිය පැවසූවේ ඉඩම් ආරවුලක් මත ඥාතීන් දෙපිරිසක් අතර ඇතිවු ගැටුමකින් එකම පවුලේ පියා, පුතා සහ තවත් ඔවුන්ගේ ඥාති පුද්ගලයෙකු කැපුම් තුවාල ලබා මෙලෙස රෝහල් ගත කර ඇති බවයි.අදාළ තුවාලකරුවන්ට අයත් යතුරුපැදියක්ද ගිනි තබා ඇති බවයි පොලිසිය වැඩිදුරටත් පැවසුවේ.සිදුවීම සම්බන්ධයෙන් කොඩිකාමම් පොලිසිය වැඩිදුර පරීක්ෂණ මෙහෙයවනවා.